b'\n_START_ARTICLE_\nArvydas Virgilijus Matulionis\n_START_SECTION_\nBiografija\n_START_PARAGRAPH_\n1963\xe2\x80\x931968\xc2\xa0m. studijavo radiotechnik\xc4\x85 Kauno politechnikos instituto Vilniaus filiale. 1963\xe2\x80\x931964\xc2\xa0m. Vilniaus telemazg\xc5\xb3 gamyklos, 1968\xe2\x80\x931969\xc2\xa0m. Vilniaus elektros skaitikli\xc5\xb3 gamyklos in\xc5\xbeinierius. 1969\xe2\x80\x931972\xc2\xa0m. ir 1974\xe2\x80\x931992\xc2\xa0m. dirbo LSSR MA Istorijos institute (nuo 1990\xc2\xa0m. Lietuvos istorijos institutas). Nuo 1975\xc2\xa0m. Vilniaus universiteto d\xc4\x97stytojas, 1983\xc2\xa0m. docentas. 1985\xc2\xa0m. filosofijos moksl\xc5\xb3 daktaras.  1989\xe2\x80\x931992\xc2\xa0m. ir 1998\xe2\x80\x932005\xc2\xa0m. Vytauto Did\xc5\xbeiojo universiteto, 1999\xe2\x80\x932011\xc2\xa0m. Kauno technologijos universiteto d\xc4\x97stytojas, nuo 1989\xc2\xa0m. profesorius. 1991\xe2\x80\x932012\xc2\xa0m. Lietuvos moksl\xc5\xb3 akademijos narys ekspertas, nuo 2012\xc2\xa0m. tikrasis narys._NEWLINE_1989\xc2\xa0m. \xc4\xafk\xc5\xabr\xc4\x97 Visuomen\xc4\x97s nuomon\xc4\x97s tyrim\xc5\xb3 centr\xc4\x85 (nuo 1993\xc2\xa0m. \xe2\x80\x9eVilmorus\xe2\x80\x9c). 1989\xe2\x80\x931997\xc2\xa0m. Lietuvos filosofijos ir sociologijos instituto direktorius. 1993\xe2\x80\x931998\xc2\xa0m. prezidento Algirdo Brazausko patar\xc4\x97jas \xc5\xa1vietimo, kult\xc5\xabros, mokslo ir religij\xc5\xb3 klausimais. 1998\xe2\x80\x932002\xc2\xa0m. Kult\xc5\xabros ir meno instituto direktorius. Nuo 2001\xc2\xa0m. Lietuvos sociolog\xc5\xb3 draugijos prezidentas, garb\xc4\x97s prezidentas. 2002\xe2\x80\x932006\xc2\xa0m. leidini\xc5\xb3 \xe2\x80\x9eKas yra kas\xe2\x80\x9c vyr. redaktorius. 2002\xe2\x80\x932009\xc2\xa0m. Socialini\xc5\xb3 tyrim\xc5\xb3 instituto direktorius. 2003\xe2\x80\x932012\xc2\xa0m. Europos Tarybos komisijos kovos prie\xc5\xa1 rasizm\xc4\x85 ir netolerancij\xc4\x85, 2004\xe2\x80\x932007\xc2\xa0m. Europos S\xc4\x85jungos monitoringo centro kovos prie\xc5\xa1 rasizm\xc4\x85 ir ksenofobij\xc4\x85 narys, nepriklausomas ekspertas. 2003\xe2\x80\x932012\xc2\xa0m. Lietuvos socialini\xc5\xb3 tyrim\xc5\xb3 centro direktorius, nuo 2012\xc2\xa0m. vyriausiasis mokslo darbuotojas. 2003\xe2\x80\x932011\xc2\xa0m. Vilniaus verslo teis\xc4\x97s akademijos prorektorius, nuo 2012\xc2\xa0m. Kazimiero Simonavi\xc4\x8diaus universiteto profesorius. \xc5\xbdurnalo \xe2\x80\x9eFilosofija. Sociologija\xe2\x80\x9c redakcin\xc4\x97s kolegijos pirmininkas._NEWLINE_Liustracijos komisija pripa\xc5\xbeino A. Matulion\xc4\xaf bendradarbiavus su soviet\xc5\xb3 KGB (slapyvardis \xe2\x80\x9eIvanauskas\xe2\x80\x9c), ta\xc4\x8diau 2007\xc2\xa0m. Vilniaus apygardos administracinis teismas panaikino komisijos sprendim\xc4\x85.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos kryptys: socialin\xc4\x97 stratifikacija, etnosociologija, kult\xc5\xabros, politikos ir \xc5\xa1vietimo sociologija, gyvenimo stilius. Pirmasis Lietuvoje prad\xc4\x97jo ilgalaikius jaunimo tyrimus.'